text: Store skrøbelige træer fældes
  03 november 2012 kl. 12.08
  Vejle Kommune har i denne weekend lukket en af de større veje i byen for at fælde og beskære træer, der er i fare for at vælte ud på kørebanen.
  Træerne langs den befærdede Jellingvej skal trimmes, så man blandt andet undgår, at grene falder af træerne og ned på vejbanen. 
  Det skete så sent som i august, hvor en 10 meter lang gren ramte en personbil. Heldigvis skete der kun materiel skade ved uheldet.
  Nu går skovarbejderne fra Hede Danmark så i gang med at beskære træerne og fælde de dårligste.
  